《骄侈》
唐代·徐夤

骄侈阽危俭素牢，镜中形影岂能逃。石家恃富身还灭，

颜子非贫道不遭。蝙蝠亦能知日月，鸾凤那肯啄腥臊。

古今人事惟堪醉，好脱霜裘换绿醪。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。